b'\n_START_ARTICLE_\nMiriam Defensor\xe2\x80\x93Santiago\n_START_SECTION_\nKabataan at pag-aaral\n_START_PARAGRAPH_\nSi Miriam Santiago ay ipinanganak sa Lungsod ng Iloilo kina District Judge Benjamin A. Defensor at Dean Dimpna Palma Defensor. Nagtapos siya ng kanyang elementarya b\xc3\xadlang valedictorian sa La Paz Elementary School noong 1957. Taong 1961, nagtapos siya ng high school sa Iloilo National High School bilang valedictorian. Nag-aral siya ng kolehiyo sa University of the Philippines sa kursong abogasya._NEWLINE_Sa UP, nakapagtala si Defensor-Santiago ng bagong kasaysayan nang siya ang naging kauna-unahang babaeng editor-in-chief ng Philippine Collegian, ang pahayagang pang-estudyante ng kolehiyo. Siya rin ang unang babaeng nanalo ng parangal b\xc3\xadlang Best Debater sa U.P. Dalawang beses ding siyang nakatanggap ng "Vinzons Achievement Award for Excellence in Leadership". Kinilala din siya ng Rotary b\xc3\xadlang "most outstanding graduate ng U.P."_NEWLINE_Natapos ni Miriam ang kanyang Bachelor of Arts sa loob lamang ng tatlo at kalahating taon (3 1/2 years), taliwas sa ordinaryong apat (4) na taon, sa gradong 1.1 b\xc3\xadlang average, noong huling semestre. Nagtapos siya b\xc3\xadlang magna cum laude noong 1965. Natapos niya ang kanyang Bachelor of Laws sa U.P b\xc3\xadlang cum laude.'